- 1 Peter
- <
- 5
- >

5
1 Ale matan haratu, na opoia vara a sile na retituetueni isana patu tamlohi rasua isamim. Enau patu tamlohi rasua matea sohemim, na hitea sohena sava Kr̃isto mo lavi nona rongohaji, ale enau sohena a pa lavi na hasohaso tavera atu God i pa vujangia i pa sopo tuai, 2 ha tavui r̃uhu mata sipsip non God sei enia mo taura na limamim, ha kilau mamahunira na r̃omavulahi sohen God mo opoia, mo sopo matan vara tea mo ngurunguru hin kamim matana; mo sopo mata mania, pani mata nomim r̃omavulahi, 3 ha sopo vaia i r̃ilangi isan la haratu la lo toho na ruhuruhu limamim, pani ha vai na tovongi r̃uhu isana sipsip. 4 Ale hitahu vara Patu Tavui sipsip i pala, ha pa lavi na r̃ongor̃ongo nona supe sei r̃uhur̃uhuna i pa sopo er̃i tihai.
5 Ale kamim uluvou, ha oloolo hin la haratu la kalesia vajiaha. Kamim mo isoiso ha ruru na posposi r̃omatano, matan
‘God mo lo turuleji hin la haratu la lo mangisi,
pani mo lo tueni la haratu la lo r̃omatano.’ Prov 3.34
6 Ale matana, ha r̃omatano, ha toho na ruhuruhu suiha tavera liman God matan vara na rani tataholo i pa tahe kamim aulu. 7 Ha sile vevuhi na nomim r̃omkaka isana matan enia mo lo kilau kamim.
8 Ha tatamahu, ha lo kilau matan nomim meresahi Tiapolo, enia mo lo r̃alihi sohena paheu matea mo lo aleale tamlohi vara i hanira.*paheu: Peter mo vere na lion nike. 9 Ha turuhoroa, ale ha turu r̃ilangi na nomim rasua. Ha levosahia vara voraimim r̃alihi na varama sohena la lo lavi na rani r̃ilangi tinatinapua sohen harihi.
10 Ale ha pa lavi na rani r̃ilangi mata makomo rani purongo, ale hitahuna, God mata r̃omr̃uhu tari, haratu sei mo tovi kamim ka mai na lolo hasohaso tavera non Iesu Kr̃isto mata rani tui tui, enia hasena i pa vai mamahuni kamim, ale i pa vai kamim ha turu r̃ilangi na nomim rasua, ale i pa vai kamim ha r̃ilar̃ilangi na mapumim, ale i pa vai kamim ha sopo er̃i juha na nomim rasua. 11 I pa tauri na suiha mata rani tui tui tarea, amen.
Isoiso Retioloolo Non Peter
12 Silas†Silas: hin Greek la ulia hija sei vara Silvanus, pani enia Silas sei tapalan Paul., vorai sei mo sopo lo tope na nona retitauhi hin te rani na noku kilakilau, mo tueniau vara a uliuli isamim vara a pa vere vujavujangi kamim, ale vara a vereulia vara r̃omr̃uhu varar̃uhu non God mo sohen harihi. Ha turu r̃ilangi hinia.
13 Ale la haratu la rasu nike Rome, harasei God mo vir̃onia sohemim, enira sohena la sohai na retioloolo isamim, ale natuku Mark sohena, mo sohaia isamim.‡ 5.13 Rome: Peter mo lo vere Babylon, Rome enia retilulu matea matan Babylon. 14 Ha tapatapai kamim hatehateahi na retioloolo mata opoia.
Tamata isamim tari sei ka tamlohi non Kr̃isto.

- 1 Peter
- <
- 5
- >

*5:8: paheu: Peter mo vere na lion nike.

†5:12: Silas: hin Greek la ulia hija sei vara Silvanus, pani enia Silas sei tapalan Paul.

‡5:13: 5.13 Rome: Peter mo lo vere Babylon, Rome enia retilulu matea matan Babylon.

© 2010 Wycliffe Bible Translators, Inc.